

*„VZOR“ - „Návrh obchodných podmienok verejného obstarávateľa“*

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“)

(ďalej len „**zmluva**“)

**Článok I.**

**Zmluvné strany**

**1. Predávajúci**

Obchodné meno:

Sídlo:

Štatutárny orgán:

IČO:

IČ DPH:

Bankové spojenie:

Číslo účtu:

SWIFT:

IBAN:

Kontakt e-mail:

Tel./fax.č.:

Zápis v obch. registri:

(ďalej len „predávajúci“)

**2. Kupujúci**

Názov:  **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák, CSc. – rektor

IČO: 00397768

IČ DPH: SK2021157050

Zástupca na rokovanie

vo veciach právnych: JUDr. Zuzana Gažová

Zástupca na rokovanie

vo veciach technických:

Bankové spojenie: Štátna pokladnica

Číslo účtu: 7000241770/8180

IBAN: SK4881800000007000241770

SWIFT: SPSRSKBA

Kontakt e-mail:

Tel. č.:

(ďalej len „kupujúci“)

(ďalej spoločne ako „zmluvné strany“)

Článok II.

Úvodné ustanovenie

2.1. Táto zmluva sa uzatvára v zmysle ust. § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok zadávania nadlimitnej zákazky postupom verejnej súťaže s názvom: „**Vybavenie centra simulátorovej a virtuálnej medicíny**“.

2.2. Vzájomné vzťahy oboch zmluvných strán sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a zákona o verejnom obstarávaní.

Článok III.

Predmet zmluvy

* 1. Predmetom tejto zmluvy je záväzok predávajúceho, ktorý spočíva v dodávke medicínskeho zdravotníckeho vybavenia pre potreby plnohodnotného vzdelávania vo všeobecnom lekárstve, zubnom lekárstve a v nelekárskych študijných programoch kupujúceho, ktoré je podrobne špecifikované v Prílohe č. 1 zmluvy (ďalej len „tovar“ alebo „vybavenie“) a zahŕňa:
* dopravu tovaru,
* podmienky podľa čl. IV tejto zmluvy,
* technickú podporu predávajúceho podľa čl. VI bod 6.10 tejto zmluvy,

a záväzok kupujúceho tovar prevziať a zaplatiť za neho predávajúcemu kúpnu cenu (ďalej len „predmet zmluvy“ alebo „predmet plnenia“).

* 1. Predávajúci sa na základe tejto zmluvy a v rozsahu v nej vymedzenom zaväzuje dodať tovar v bezchybnom stave a v kvalite I. triedy a všetky s ním súvisiace plnenia v súlade s podrobnou špecifikáciou, ktorá je uvedená v Prílohe č. 1 tejto zmluvy.

Článok IV.

Dodacie podmienky

* 1. Predávajúci sa zaväzuje dodať tovar v súlade s požadovanými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady a dokumentáciu, ktoré sa na dodaný tovar vzťahujú, a to najmä návod na použitie v slovenskom jazyku, CE Declaration of Conformity / Vyhlásenia o zhode, Dokumentáciu/Protokoly k Inštalačnej a Operačnej kvalifikácii (týka sa to prístrojov s požiadavkami na GLP/GMP).
  2. Predávajúci zabezpečí aj súvisiace služby spojené s dodaním tovaru na miesto dodania, a to vyloženie tovaru v mieste dodania a vynesenie na miesto konečnej inštalácie.
  3. Súčasťou dodávky bude aj inštalácia, resp. montáž jednotlivých častí dodávky a ich uvedenie do prevádzky, odskúšanie a predvedenie funkčnosti, zaškolenie zamestnancov kupujúceho s obsluhou a údržbou predmetu zmluvy. O zaškolení obsluhy a inštalácii resp. montáži a vykonanej funkčnej skúške bude vykonaný zápis, podpísaný oboma zmluvnými stranami. Predávajúci je zároveň povinný zabezpečiť počiatočnú kalibráciu a adjustáciu pri uvedení vybavenia do prevádzky s vytvorením protokolu. Ak je to uplatniteľné (najmä pri prístrojoch s požiadavkami na GLP/GMP), požaduje sa aj Inštalačná a operačná kvalifikácia a jej vykonanie kvalifikovanou osobou s vytvorením Dokumentácie / protokolu o vykonaní.
  4. Predávajúci sa zaväzuje dodať tovar kupujúcemu najneskôrdo 6 týždňov odo dňa doručenia písomnej výzvy na dodanie v mieste dodania podľa bodu 4.5 tohto článku zmluvy.
  5. Miestom dodania je Univerzita Pavla Jozefa Šafárika v Košiciach, bližšie špecifikované kupujúcim v Prílohe č. 1 tejto zmluvy, ak sa zmluvné strany nedohodnú inak.
  6. Dodanie tovaru bude dokladované podpisom zodpovednej osoby kupujúceho na príslušnom dodacom liste.
  7. Deň dodania tovaru oznámi predávajúci kupujúcemu telefonicky alebo elektronicky najneskôr tri pracovné dni vopred.
  8. Po prevzatí tovaru predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru riadne tovar užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
  9. V Prílohe č. 3 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  10. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.
  11. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.9 tohto článku a predmetov subdodávok a čestného vyhlásenia, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 zákona o verejnom obstarávaní, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  12. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Ak na strane predávajúceho ako zmluvnej strany figuruje skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
  13. Subdodávateľ alebo subdodávatelia podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
  14. Povinnosti predávajúceho vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto zmluvy.
  15. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  16. Vlastnícke právo k dodanému tovaru prechádza na kupujúceho dňom jeho dodania a prevzatia podpisom dodacieho listu vyhotoveného predávajúcim a zaplatením kúpnej ceny.
  17. Nebezpečenstvo škody na tovare prechádza na kupujúceho splnením podmienok bodu 4.16 tohto článku zmluvy.
  18. V prípade, ak nastane situácia, že ponúknutá cena za niektorú položku je vyššia ako cena zistená žiadateľom/objednávateľom (na základe vykonaného prieskumu trhu), žiadateľ/objednávateľ nemá povinnosť túto položku objednať. Táto položka však môže byť zároveň ponúknutá ostatným pracoviskám Univerzity Pavla Jozefa Šafárika v Košiciach, ktoré si ju budú môcť objednať namiesto pôvodne určeného žiadateľa/objednávateľa.

Článok V.

Kúpna cena a platobné podmienky

* 1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou, ako cena konečná, a je uvedená v Prílohe č. 1 tejto zmluvy.
  2. V kúpnej cene sú zahrnuté všetky oprávnené náklady predávajúceho na dodanie tovaru na miesto určenia, dopravné náklady, poistenie prepravy, balné, colné poplatky, premiestnenia/vynesenia na miesto konečnej inštalácie, atesty a certifikáty od dodaných položiek a materiálov; záručné listy, všetky správy, skúšky, návod na obsluhu v slovenskom jazyku, zaškolenie zamestnancov kupujúceho s obsluhou a údržbou vybavenia, pravidelné servisné prehliadky a kalibrácie a adjustácie a príslušné certifikáty a iné doklady, funkčné odskúšanie jednotlivých položiek a poskytovanie služieb technickej podpory.
  3. Zálohové platby ani platba vopred sa neumožňujú. Úhrada kúpnej ceny sa uskutoční po dodaní tovaru kupujúcim, a po inštalácií, resp. montáži jednotlivých častí dodávky a ich uvedení do prevádzky, odskúšaní a predvedení funkčnosti, zaškolení zamestnancov kupujúceho s obsluhou a údržbou predmetu zmluvy, formou prevodu na bankový účet predávajúceho uvedeného v čl. I tejto zmluvy.Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Faktúra sa považuje za uhradenú dňom odpísania finančných prostriedkov z účtu kupujúceho.
  4. Neoddeliteľnou súčasťou faktúry bude dodací list potvrdený kupujúcim.
  5. Záväzok predávajúceho dodať predmet zmluvy sa považuje za splnený dodaním predmetu zmluvy v súlade s dodacími podmienkami podľa čl. IV tejto zmluvy. Dodanie predmetu zmluvy potvrdí poverený zástupca kupujúceho svojím podpisom a odtlačkom pečiatky na preberacom protokole resp. dodacom liste. Preberací protokol resp. dodací list bude súčasťou predávajúcim následne vystavenej a kupujúcemu doručenej faktúry. V prípade, ak predmet zmluvy nebude spĺňať vlastnosti požadované kupujúcim v zmysle tejto zmluvy, kupujúci je oprávnený prevzatie takejto dodávky odmietnuť.
  6. Predávajúci je povinný vystaviť faktúru za dodaný predmet zmluvy najneskôr do 5 dní po jeho dodaní kupujúcemu v súlade s čl. IV tejto zmluvy a doručiť ju doporučenou zásielkou na fakturačnú adresu kupujúceho. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti objednávateľa pri uplatňovaní záväzkovo-právnych vzťahov, bude predávajúci povinný vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.
  7. Kupujúci nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet predávajúceho zo strany jeho finančného ústavu.
  8. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VI.

Záručná doba a zodpovednosť za vady

* 1. Záručná doba na tovar je **dvadsaťštyri (24) mesiacov** od prevzatia tovaru kupujúcim, ak na záručnom liste alebo obale takého tovaru nie je vyznačená dlhšia doba podľa záručných podmienok výrobcu. Zmluvné strany sa dohodli, že záručná doba sa predlžuje o dobu odo dňa doručenia písomnej reklamácie vady predávajúcemu, po dobu jej odstránenia a sprevádzkovania reklamovaného tovaru alebo jeho časti. Ak je reklamácia vybavená výmenou tovaru, začína plynúť nová záručná doba od začiatku.
  2. Počas trvania záruky môže byť na náhradné diely v rámci mimozáručného servisu vyčlenená suma v maximálnej výške 10 % z ceny prístroja. Predávajúci je zároveň povinný pred odsúhlasením dodávky náhradného dielu preukázať a zdokladovať nákupnú cenu náhradného dielu, pričom maximálna akceptovateľná výška marže je 15 % z ceny položky.
  3. Pred uplynutím záručnej lehoty sa požaduje servisná prehliadka, ktorú sa predávajúci zaväzuje vykonať bezplatne.
  4. Predávajúci zodpovedá za vady a škodu spôsobenú pri dodávke tovaru a za škodu spôsobenú prevádzkou vadného tovaru v záručnej lehote a je povinný byť pre tieto prípady poistený.
  5. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady, a to aj v prípadoch, ak je potrebné dodať náhradný diel. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
  6. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.
  7. Kupujúci je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za tovar bez vád.

* 1. Právo voľby uplatneného nároku podľa bodu 6.7 musí kupujúci uviesť v písomne uplatnenej reklamácii. V opačnom prípade má právo voľby predávajúci. V prípade, ak predávajúci neodstráni reklamovanú vadu tovaru do 30 dní odo dňa doručenia reklamácie objednávateľa, predávajúci je povinný dodať náhradný tovar bez vád.
  2. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.
  3. Predávajúci bude v rámci záručnej doby zabezpečovať bezplatnú technickú podporu v pracovných dňoch od 8:00 do 15:30 formou e-mailovej alebo telefonickej komunikácie.

Článok VII.

Ostatné dojednania

* 1. Predávajúci prehlasuje, že tovar nie je zaťažený právami tretích osôb.
  2. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1 zmluvy.
  3. Kupujúci je povinný:
  4. prebrať tovar bez vád v deň dodania, ktorý mu predávajúci oznámi podľa článku IV. bod 4.7 tejto zmluvy,
  5. riadne a včas zaplatiť kúpnu cenu dohodnutú v článku V. tejto zmluvy.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania:

1. za omeškanie predávajúceho s dodaním tovaru podľa čl. IV. tejto zmluvy je kupujúci oprávnený uplatniť zmluvnú pokutu vo výške 0,5 % z ceny tovaru za každý aj začatý deň omeškania,
2. za omeškanie predávajúceho s odstránením vady tovaru je kupujúci oprávnený uplatniť zmluvnú pokutu vo výške 0,5 % z ceny vadného tovaru za každý aj začatý deň omeškania,
3. za omeškanie kupujúceho so zaplatením kúpnej ceny je predávajúci oprávnený uplatniť zákonný úrok z omeškania z nezaplatenej ceny za každý aj začatý deň omeškania,
4. v prípade dodávky originálnych náhradných dielov, ak predávajúci dodá kupujúcemu tovar, ktorý nespĺňa stanovenú požiadavku, je kupujúci oprávnený uplatniť zmluvnú pokutu vo výške 100 % z ceny takého tovaru.
   1. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinná zmluvná strana oprávnenej zmluvnej strane v lehote tridsiatich (30) dní odo dňa doručenia faktúry do sídla povinnej zmluvnej strany. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok IX.**

**Skončenie zmluvy**

* 1. Zmluvné strany sa dohodli, že zmluvu je možné skončiť:
  2. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou,
  3. písomným odstúpením od zmluvy v prípade podstatného porušenia zmluvy.
  4. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu zmluvnej strany uvedenú v tejto zmluve.
  5. Za podstatné porušenie zmluvy sa považuje:

1. omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak kúpna cena bude fakturovaná v rozpore s podmienkami dohodnutými v tejto zmluve,
3. predávajúci dodá kupujúcemu tovar takých parametrov, ktoré sú v rozpore s touto zmluvou,
4. kupujúci je v omeškaní so zaplatením faktúry o viac ako šesťdesiat (60) dní,
5. predávajúci poruší jeho povinnosti podľa bodov 4.8. až 4.15. tejto zmluvy.
   1. Kupujúci je oprávnený odstúpiť od tejto zmluvy v prípade, ak:
6. proti predávajúcemu začalo konkurzné konanie alebo reštrukturalizácia,
7. predávajúci vstúpil do likvidácie,
8. predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni.
   1. Odstúpenie od zmluvy má následky stanovené príslušnými ustanoveniami Obchodného zákonníka, ak sa zmluvné strany písomne nedohodnú inak.

Článok X.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti so zmluvou druhej zmluvnej strane (každá z nich ďalej ako „**Oznámenie**“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
  2. Oznámenie poskytované kupujúcemu bude zaslané na adresu a kontaktnej osobe uvedenej v Prílohe č. 1 k zmluve, podľa príslušných položiek, alebo inej osobe alebo na inú adresu, ktorú kupujúci priebežne písomne oznámi predávajúcemu v súlade s týmto článkom zmluvy.
  3. Oznámenie bude predávajúcemu zaslané na adresu uvedenú nižšie alebo inej osobe alebo na inú adresu, ktorú predávajúci priebežne písomne oznámi kupujúcemu v súlade s týmto článkom zmluvy:

Predávajúci: ......................................*(doplní predávajúci)*

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), ak sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, ak sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, ak sa doručuje prostredníctvom elektronickej pošty.
  2. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
  3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
  4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  7. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
  8. Táto zmluva je vyhotovená v troch (3) rovnopisoch s platnosťou originálu, jeden (1) rovnopis zostane predávajúcemu a dva (2) rovnopisy zostanú kupujúcemu.
  9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zmluvy, štruktúrovaný rozpočet ceny

Príloha č. 2: Kontakty a spôsob hlásenia pre záručné a servisné služby

Príloha č. 3: Zoznam subdodávateľov (ak je relevantné).

**Za predávajúceho: Za kupujúceho:**

V ....................... dňa ................. V Košiciach dňa ..................

......................................................... .........................................................

podpis a pečiatka prof. RNDr. Pavol Sovák, CSc.

oprávnenej osoby(osôb)rektor

Príloha č. 1

**Predmet zmluvy, štruktúrovaný rozpočet ceny**

Príloha č. 2

**Kontakty a spôsob hlásenia pre záručné a servisné služby**

Predmet zmluvy:

#### Vybavenie centra simulátorovej a virtuálnej medicíny

Pre tovar sú požadované kupujúcim nasledovné záručné a servisné služby:

1. **Oprava u zákazníka (onsite)**

Na základe posúdenia charakteru vád tovaru je predávajúci alebo ním poverený partner povinný zaslať kupujúcemu náhradné diely tovaru a vyslať technika na miesto, kde sa nefunkčný tovar nachádza a odstrániť vadu u kupujúceho.

1. **Servis s odvozom a vrátením**

Ak bude na tovar poskytovaný servis Odvoz s vrátením, predávajúci zabezpečí vyzdvihnutie nefunkčného tovaru priamo u kupujúceho, odstráni jeho vady a vráti späť na adresu, kde bolo vyzdvihnuté.

V prípade neodstránenia vady do 30 kalendárnych dní predávajúci alebo ním poverený partner dodá náhradný tovar priamo kupujúcemu, až do času neodstránenia vád tovaru, resp. dodania nového tovaru.

**Spoločné ustanovenia pre záručné a servisné služby**:

Ak je nevyhnutná návšteva technika alebo iného partnera predávajúceho na mieste u kupujúceho, uskutoční sa táto v bežnom pracovnom čase. Prevzatie tovaru alebo jeho doručenie z prepravy sa uskutoční v bežnom pracovnom čase. Bežný pracovný čas je od 08:00 do 15:30 hod., pondelok až piatok. Všetky náklady na náhradné diely, prácu a prepravu a ďalšie spojené výdavky so záručnými a servisnými službami znáša predávajúci. Výnimkou je spotrebný materiál, ktorý nie je súčasťou záručných a servisných služieb. Náklady spojené s touto službou môžu byť premietnuté do ceny tovaru.

**Pre záručné a servisné služby sú vylúčené opravy, ktoré boli spôsobené**:

1. nesprávnym používaním, manipuláciou alebo obsluhou tovaru inak ako je uvedené v užívateľskej príručke a/alebo príslušných užívateľských dokumentoch, a to vrátane a bez obmedzení nesprávnym skladovaním, pádom, neúmernými nárazmi, poškodením koróziou, nečistotami, vodou alebo pieskom;
2. opravami, úpravami alebo čistením vykonávanými v servisnom stredisku, ktoré nie je autorizované predávajúcim alebo ním povereného partnera;
3. používaním náhradných dielov, spotrebného materiálu, ktoré nie sú kompatibilné s týmto tovarom;
4. nehodami, katastrofami či akoukoľvek inou okolnosťou majúcou charakter vyššej moci, a to vrátane, avšak nie výlučne blesku, povodne, požiaru a verejných nepokojov.

**Čas nahlásenia pre záručné a servisné služby**

1. ak nie je pri špecifikácii položky uvedené inak, je požadovaný čas na zaevidovanie a administratívne vybavenie požiadavky na odstránenie vád (reklamácie) počas pracovného dňa, kedy bola požiadavka nahlásená, alebo nasledujúci pracovný deň po dni pracovného pokoja, ak je požiadavka nahlásená v deň pracovného pokoja;
2. ak nie je pri špecifikácii položky uvedené inak, je požadovaný čas na vyriešenie požiadavky Servis u zákazníka **1 pracovný deň** od doručenia požiadavky na odstránenie vád predávajúcemu, ak sa zmluvné strany nedohodnú inak;
3. ak nie je pri špecifikácii položky uvedené inak, je požadovaný čas na vyriešenie požiadavky Servis s odvozom a vrátením **3 pracovné dni** od doručenia požiadavky na odstránenie vád predávajúcemu, ak sa zmluvné strany nedohodnú inak.

**Spôsob hlásenia pre záručné a servisné služby**

Pre nahlasovanie požiadaviek pre záručné a servisné služby, predávajúci definuje zmluvne minimálne jeden kontakt, ktorý musí byť nepretržite monitorovaný v bežnom pracovnom čase. Kontakt musí umožniť preukázanie dátumu, času a predmetu požiadavky, kontaktné osoby pre riešenie požiadavky, spôsob a termín jej vyriešenia.

Konkrétny spôsob realizácie pre záručné a servisné služby sa môže líšiť podľa podmienok výrobcu daného tovaru, pričom však vyššie uvedené podmienky musia byť dodržané. Za dodržanie týchto podmienok ručí predávajúci.

Partnerom v zmysle tohto dokumentu sa rozumie výrobca alebo subdodávateľ tovaru, prepravca, servisná organizácia, alebo iný subjekt, ktorý dodáva konkrétny tovar alebo službu s ním spojenú v mene predávajúceho, na základe jeho pokynov a zodpovednosti. Predávajúci preberá zodpovednosť za dodržanie predmetu plnenia, času ako aj ďalších náležitostí tejto zmluvy partnerom.

**Osoby kupujúceho,**

**poverené kontaktom s kupujúcim pre záručné a servisné služby**

|  |  |  |
| --- | --- | --- |
| Meno a priezvisko | e-mail | Telefónne číslo |
|  |  |  |
|  |  |  |
|  |  |  |

V  ................................ dňa ................................

..............................................................

*meno, priezvisko, titul, funkcia,*

*podpis oprávnenej osoby (osôb) kupujúceho*

Príloha č. 3

**Príloha sa predkladá iba ak je uplatniteľná**

Zoznam subdodávateľov

Predmet zmluvy:

#### Vybavenie centra simulátorovej a virtuálnej medicíny

|  |  |  |
| --- | --- | --- |
| **Názov subdodávateľa,**  **sídlo subdodávateľa**  **IČO** | **Podiel subdodávky z celkovej ceny predmetu zákazky Predmet subdodávky** | **Osoba oprávnená konať za subdodávateľa (meno a priezvisko, funkcia, adresa pobytu, dátum narodenia)** |
|  |  |  |
|  |  |  |
|  |  |  |
|  |  |  |

V ...................... dňa............................. V Košiciach dňa ............................

**Za predávajúceho Za kupujúceho:**

...................................................................... ...............................................................

*meno, priezvisko, titul, funkcia* prof. RNDr. Pavol Sovák, CSc.

*podpis oprávnenej osoby(osôb) predávajúceho*  rektor